钦定古今图书集成/明伦汇编/氏族典/第337卷 > 刘承规
## 钦定古今图书集成/明伦汇编/氏族典/第337卷 > 刘承规

按《宋史刘承规传》：“承规字大方，楚州山阳人。父延韬，
内班都知。承规，建隆中补高班。太宗即位，超拜北作
坊副使。雍熙中，勾当内藏库，出为鄜延路排阵都监。
至道中，与周莹同签书提点枢密宣徽诸房公事，承
规恳辞，帝虽不许，而嘉其退让。咸平三年，迁北作坊
使。大中祥符初，议封泰山，以掌发运使迁昭宣使。祀”
汾阴，复命督运。礼成，当进秩，表求休致，以左骁卫上
将军、安远军节度观察留后致仕，卒，谥曰忠肃。